Hiljuti lesestunud Kyle Pratti (Jodie Foster) ootab lennul Berliinist New Yorki tõeline luupainaja, kui ta 12 kilomeetri kõrgusel ärgates avastab, et tema pisitütar on jäljetult kadunud. Mõistatus muudub üha hirmutavamaks, kui tüdrukut pole ka reisijate nimekirjas. Samuti pole teda näinud kumbki stjuardessidest  (Erika Christensen ja Kate Beahan).    Kuigi kapten Rich (Sean Bean) ja lennukis viibiv eriagent Gene Carson (Peter Sarsgaard) ei tahaks kahelda naise jutus, näitavad kõik tõendid, et tüdrukut polnudki pardal... Milline on tõde? Keda võib lennukis usaldada? Kui kaugele on üks ema valmis minema, et piinav mõistatus lahendada?    "Lennuplaan" on peadpööritav põnevusfilm, mille tegijaks noor saksa lavastaja Robert Schwentke ("Tattoo"). Osades 2-kordne Oscari-võitja Jodie Foster  ("Paanikatuba"), Sean Bean ("Saar"), Peter Sarsgaard ("Luukerevõti"), Erika Christensen ("Traffic") jt.